Koronavirusi ka prekur mijëra persona në disa shtete të botës dhe prej disa muajsh është duke vijuar beteja që u shfaq fillimisht në Whan të Kinës.
Por pavarësisht se shumë shtete janë prekur, ajo që bie në sy është se virusi ka kursyer Tajvanin, ndonëse ekspertët parashikuan se Tajvani do të kishte numrin më të madh të çështjeve jashtë Kinës.
Deri më tani numri i rasteve të konfirmuara nga Tajvani është nën 50 dhe besohet se kjo vjen si shkak i përgatitjes së shpejtë dhe ndërhyrjes së hershme për tu përballur me virusin.
Doktor Jason Wang, një ekspert i politikave të shëndetit publik në Universitetin Stanford në SHBA., tha se Tajvani e njohu shkallën e mundshme të krizës në fillim dhe ishte në gjendje të qëndronte e fortë përpara shpërthimit.
Qeveria e Tajvanit që në fillim ndaloi udhëtimet për vizitorët nga Kina, Hong Kongu dhe Macau, si dhe zbatoi një urdhër ndalimi për eksportimin e maskave kirurgjikale.
Programi i hartuar nga qeveria e Tajvanit lejonte qytetarët të raportonin historitë e udhëtimit dhe simptomat e sëmundjes. Udhëtarët marrin më vonë një mesazh me statusin e tyre shëndetësor.
Gjithashtu është vënë re se qytetarët kanë qenë shumë të gatshëm të bashkëpunojnë me autoritetet dhe kanë zbatuar të gjitha këshillat që i janë dhënë.
Një investim i zgjuar i qeverisë është kërkimi biomjekësor gjatë dekadave të fundit dhe ekipet kërkimore që janë duke punuar për të prodhuar në masë një test të shpejtë diagnostikues për COIVD-19.
Të Dielën e kaluar, një ekip hulumtues në Akademinë Sinica të Tajvanit zhvilloi antitrupa që mund të identifikojnë proteinën që shkakton koronavirusin. Ata synojnë të prodhojnë një test të ri të shpejtë për koronavirusin që mund të shkurtojë kornizën kohore për diagnozë në 20 minuta./ CNA.al
Lajme të Rekomanduara:
Kurti nuk i shkon në takim Thaçit/ Tregon arsyen e refuzimit
Kryeministri i Kosovës, Albin Kurti nuk ka shkuar në takimin e thirrur nga president Hashim Thaçi. Kurti ka thënë se si kryetari i Lëvizjes Vetëvendosje...
Ministrja britanike e Shëndetësisë infektohet nga koronavirusi
Ministrja e Shëndetësisë në Britaninë e Madhe, Nadine Dorries është infektuar nga koronavrusi. Lajmin e ka konfirmuar vetë ministrja e cila thekson se po zbaton...